钦定古今图书集成/理学汇编/学行典/第075卷 > 朱子全书 > 《答周益公》
## 钦定古今图书集成/理学汇编/学行典/第075卷 > 朱子全书 > 《答周益公》

以道为高远元妙而不可学耶？则道之得名，正以人
生日用当然之理，犹四海九州百千万人当行之路
尔，非若老佛之所谓道者，空虚寂灭而无与于人也。
以道为迂远疏阔而不必学耶？则道之在天下，君臣
父子之闲，起居动息之际，皆有一定之明法，不可顷
刻而暂废。故圣贤有作，立言垂训，以著明之，巨细精
粗，无所不备，而读其书者，必当讲明究索，以存诸心，
行诸身而见诸事业，然后可以尽人之职，而立乎天
地之闲，不但玩其文词，以为缀缉纂组之工而已也故子游诵夫子之言曰：“君子学道则爱人，小人学道
则易使。”而夫子是之，则学道云者，岂近世后学之言
哉？